stanford-oval/wikipedia huggingface dataset:
Guy Lombardo

Guy Lombardo, William Paul Gottliebin valokuva, 1947
Gaetano Alberto ”Guy” Lombardo (19. kesäkuuta 1902 London, Kanada – 5. marraskuuta 1977 Houston, Texas, Yhdysvallat) oli kanadalais-yhdysvaltalainen orkesterinjohtaja ja viulisti. Lombardo perusti vuonna 1924 The Royal Canadians -yhtyeen yhdessä veljiensä Carmenin, Lebertin ja Victorin sekä paikallisten muusikoiden kanssa. Lombardojen uskotaan myyneen 100–300 miljoonaa äänitettä elinaikanaan. Guy oli aluksi tanssiyhtyeen viulisti, mutta pian hänestä tuli sen johtaja ja kapellimestari. Saavutettuaan kohtalaista menestystä Kanadassa, yhtye siirtyi Yhdysvaltoihin Ohion Clevelandiin ja alkoi käyttää itsestään nimeä Guy Lombardo & His Royal Canadians. Clevelandin jälkeen yhtye siirtyi Chicagoon ja sitten New Yorkiin.
New Yorkissa Royal Canadians esiintyi lukuisissa radio-ohjelmissa ja se levytti useita hittisävelmiä alkaen vuodesta 1927 aina vuoteen 1954. Guy Lombardosta tuli tunnettu julkisuuden henkilö 1930-luvun alussa sekä musiikkinsa että radio-ohjelmiensa kautta. Hänen vuosittainen uudenvuodenaaton radioshownsa teki ”Auld Lang Synesta” klassikon Yhdysvalloissa. Yhtyeuransa jälkeen Lombardo työskenteli New Yorkin Jones Beach Marine Theaterissa, jossa hän esiintyi kuolemaansa saakka.
Lombardo menestyi myös kilpaveneilijänä. Vuonna 1946 hän voitti APBA Gold Cupin Tempo VI -veneellään.
Vuosina 1946–1949 hän oli hallitseva Yhdysvaltain mestari. Vuonna 1959 hän oli yrittämässä absoluuttista vedessä liikkumisen maailmanennätystä suihkumoottorisella Tempo Alcoa -veneellä, kunnes se tuhoutui radio-ohjatussa testissä, jossa se kulki yli 250 mailin tuntivauhtia (400 km/h).
Lombardolla on Hollywoodin Walk of Famella kolme tähteä (Star of Television, Star of Recording ja Star of Radio), jotka kaikki paljastettiin 9. helmikuuta 1960.
Aiheesta muualla

The Guy Lombardo Societyn kotisivut (Arkistoitu – Internet Archive)
Guy Laliberté

Guy Laliberté $25,000 World Poker Tour No Limit Hold'em Championship -turnauksessa vuonna 2007.
Guy Laliberté, OC, CQ (s. 2. syyskuuta 1959 Québec, Kanada) on kanadanranskalainen yrittäjä, hyväntekijä, miljardööri, avaruusturisti ja Cirque du Soleil -sirkuksen perustaja ja entinen toimitusjohtaja ja pääomistaja. Vuonna 2015 Cirque du Soleil myytiin yhdysvaltalaiselle pääomasijoitusyhtiö TPG Capitalille ja kiinalaiselle Fosun International -yhtiölle 1,5 miljardilla dollarilla, jonka jälkeen Lalibertélle jäi vähemmistöosuus Cirque du Soleil'sta. Laliberté aloitti sirkusuransa harmonikansoittajana, puujaloilla kävelijänä ja tulennielejänä; Lalibertén luoma sirkus on synteesi maailman eri sirkustyyleistä. Laliberté voitti Ernst & Youngin vuoden 2007 maailman parhaan kasvuyrittäjän Entrepreneur of the Year -palkinnon.
Laliberté lähti Kansainväliselle avaruusasemalle avaruuslennolle osallistujana lennolla Sojuz TMA-16 30. syyskuuta 2009. Lalibertén tavoite oli olla ensimmäinen klovni avaruudessa. Kaksitoistapäiväisestä matkasta avaruusasemalle Laliberté maksoi yli 20 miljoonaa euroa. Hän palasi Maahan 11. lokakuuta 2009 lennolla Sojuz TMA-14. Laliberté käytti punaista klovnin tekonenää laukaisualustalle lähtiessään ja myös laskeutuessaan takaisin Maahan. Hän vietti avaruudessa 10 päivää, 21 tuntia ja 17 minuuttia. Avaruusasemalla ollessaan Laliberté viihdytti muita avaruuslentäjiä sirkustempuillaan.
Laliberté on maailman 261. rikkain mies. Hän on tunnettu myös pokerinpelaajana ja One Drop -säätiön keulakuvana.
Guy Lalibertéllä on brasilialaisen Rizia Moreiran kanssa kolme lasta ja Claudia Barillan kanssa kaksi lasta. Hän seurusteli myös Naomi Campbellin kanssa.
Aiheesta muualla

Kuvia tai muita tiedostoja aiheesta Guy Laliberté Wikimedia Commonsissa
Hair of the Dog

Hair of the Dog voi tarkoittaa:
Hair of the Dog (elokuva), vuoden 1962 brittiläinen komediaelokuva
Hair of the Dog (albumi), Nazarethin vuoden 1975 studioalbumi
Hair of the Dog, Tankardin vuoden 1989 kokoelma-albumit
Hair of the Dog (Mental Care Foundationin albumi), Mental Care Foundationin studioalbumi vuodelta 2006
Hair of the Dog, Myytinmurtajien 8. tuotantokauden jakso
"Hair of the Dog (kappale)", Nazarethin kappale vuoden 1975 samannimiseltä albumilta
”Hair of the Dog”, Mudin kappale vuoden 1975 albumilta Use Your Imagination
”Hair of the Dog”, Bauhausin kappale vuoden 1981 albumilta Mask
”Hair of the Dog”, the Ramonesin kappale vuoden 1986 albumilta Animal Boy
”Hair of the Dog”, Loverboyn kappale vuoden 1997 albumilta Six
”Hair of the Dog”, Shooter Jenningsin kappale vuoden 2006 albumilta Electric Rodeo
”Hair of the Dog”, Senses Failin kappale vuoden 2008 albumilta Life Is Not a Waiting Room
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hair of the Dog”, voi hakea sivunnimihaulla, laajalla sivunnimihaulla tai tekstihaulla.
Ghulam Ishaq Khan

| Ghulam Ishaq Khan |
| --- | --- |
 Ghulam Ishaq Khan (vasemmalla) myöntämässä kunniamerkkiä
Pakistanin presidentti
 17.8.1988 – 18.7.1993  
Edeltäjä:  Muhammad Zia ul-Haq
Seuraaja:  Wasim Sajjad
Senaatin puhemies
 21.3. 1985 – 12.12. 1988  
Valtiovarainministeri
 5.7. 1977 – 21.3. 1985  
Henkilötiedot
Syntynyt: 20. tammikuuta 1915
Kuollut: 27. lokakuuta 2006 (91 vuotta) Peshawar
Ghulam Ishaq Khan (urduksi ‏غلام اسحاق خان‎, 20.  tammikuuta 1915 – 27. lokakuuta 2006) oli Pakistanin presidentti 1988–1993.
Elämäkerta

Khan syntyi Bannun piirissä luoteisrajamaakunnassa (NWFP) paštuperheeseen. Hän opiskeli kemiaa ja kävi Intian asepalveluksen ennen Pakistanin itsenäistymistä. Maan itsenäistyessä hän otti osaa kasteluhankkeisiin länsi-Pakistanissa 1961–1966 ja meni myöhemmin valtiovarainministeriön palvelukseen, jossa kohosi valtiosihteeriksi 1966–1970 ja keskuspankin kuvernööriksi 1971–1975. Khan kyseenalaisti useat pääministeri Zulfikar Ali Bhutton taloushankkeista. Hänet siirrettiin tämän jälkeen pankista puolustusministeriön tehtäviin, jossa hän kehitti läheiset suhteet useimpiin korkeimpiin kenraaleihin, kuten Ziaan, joka syrjäytti Bhutton ja antoi taloudenhoidon Khanin käsiin. Sotatilalain 1977–1985 aikana Khan oli vastuussa kaikista tärkeimmistä talouspoliittisista päätöksistä. Hän tuki Zian hanketta islamilaistaa maan talousjärjestelmä ja toteutti muutokset pankki- ja talousjärjestelmässä.
Vuoden 1985 vaaleissa Khan valittiin senaattiin ja kenraali Zia-ul-Haqin läheisenä luotettuna hän oli 1988 Pakistanin senaatin puhemies kun kenraali Zia, hänen kanssaan matkustanut Yhdysvaltain lähettiläs Arnold L. Raphel ja muutamia muita asevoimien kenraaleja sai surmansa lento-onnettomuudessa itä-Pakistanissa.
Perustuslain mukaan Khanista tuli virkaa tekevä presidentti. Hän ja armeijan hätätilaneuvosto päättivät pitää vaalit, joihin myös poliittiset puolueet saivat osallistua. Khan valittiin presidentiksi vaaleissa, joissa Benazir Bhuttosta tuli maan pääministeri. Khanin valtaoikeuksia laajensi huomattavasti presidentti Zian läpiajama kahdeksas lisäys perustuslakiin, joka antoi presidentille oikeuden hajottaa hallitus ja päättää asevoimien komentajan nimityksestä. Kun edellinen komentaja kuoli, hän hylkäsi hallituksen ehdokkaan ja nimitti kenraali Abdul Waheedin komentajaksi. Waheedilla ei tiedetty olevan poliittisia ambitioita ja hän oli myös paštu.
Khan tuki vahvasti maan salaista ydinaseohjelmaa, jopa niin että eräs yhdysvaltalainen diplomaatti nimitti häntä "Mr. Nukeksi." Ydinaseen saamista pidetään Pakistanissa hänen suurena saavutuksenaan.
Khan työskenteli pääministerien Benazir Bhutto ja Nawaz Sharif kanssa, mutta erotti heidän hallituksensa 1990 ja 1993 syytettyään näitä korruptiosta ja väärinkäytöksistä. Khanin ja Sharifin välinen riita jatkui kun korkein oikeus palautti Sharifin hallituksen valtaan. Lopulta Pakistanin armeija keskeytti riidan ja pakotti Khanin eroamaan 1993.
Khan vetäytyi Peshawariin, jossa omistautui puutarhan- ja koiranhoidolle. Hän perusti myös 1990-luvun alussa Ghulam Ishaq Khan Institute of Engineering Sciences and Technologyn, josta on tullut yksi maan johtavista insinööritieteiden yliopistoista.
Khan sairastui keuhkokuumeeseen 2006 ja oli sairaana kolme kuukautta ennen kuolemaansa.
HMAS Gascoyne (M85)

| HMAS Gascoyne |
| --- | --- |


Aluksen vaiheet
Rakentaja:  Australian Defence Industries, Newcastle, Uusi Etelä-Wales
Laskettu vesille:  11. maaliskuuta 2000
Palveluskäyttöön:  2. kesäkuuta 2001
Tekniset tiedot
Uppouma:  732 t
Pituus:  52,5 m
Leveys:  9,9 m
Syväys:  3 m
Koneteho:  1 × Fincantieri GMT -dieselmoottori 3 × Isotta Franschini 1300 -dieselmoottoria 3 × sähköhydraulistamoottoria 1 × Riva Calzoni APU
Nopeus:  14 solmua
Miehistöä:  46
Aseistus
Aseistus:  1 × MSI DS 30B 30 mm tykki
Miinantorjuntajärjestelmät:  2 × Bofors SUTEC Double-Eagle Mk2 2 × MEL Aviation Super Barricade soihdunheitin
HMAS Gascoyne (viirinumero M85) on Australian laivaston vuonna 2001 palvelukseenotettu Huon-luokan miinantorjunta-alus.
Valmistus

Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 11. maaliskuuta 2000 ja se otettiin palvelukseen 2. kesäkuuta 2001.
Palvelus

Alus on palveluksessa vuonna 2017.
Guy Ligier

| Guy Ligier> Henkilötiedot |
| --- | --- |
Syntynyt: 12. heinäkuuta 1930  Vichy 
Kansalaisuus:   Ranska
Formula 1 -ura
Aktiivivuodet:  1966–1967
Talli(t):  Cooper, Brabham (molemmilla yksityisesti)
Kilpailuja:  13
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  Monacon Grand Prix 1966
Viimeinen kilpailu:  Meksikon Grand Prix 1967
Guy Camille Ligier (12. heinäkuuta 1930 Vichy, Ranska – 23. elokuuta 2015) oli ranskalainen Formula 1 -kuljettaja. Hän osallistui 13 Grand Prix -kilpailuun saavuttaen yhden MM-pisteen Saksan GP:ssä 1967. Ligier ajoi maaliin kahdeksantena, mutta sai pisteen koska pari hänen edellään ollutta kuljettajaa ajoi F2-sarjan autolla. Hän oli kuuluisampi Ligier-tallin perustamisesta kuin F1-urastaan. Talli osallistui F1-sarjaan 1970-, 1980- ja 1990-luvuilla ennen myymistä Flavio Briatorelle ja myöhemmin Alain Prostille.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Talli | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1966 | Cooper | MON NC | BEL NC | FRA NC | GBR 10 | DUT 9 | DEU DNS | ITA  | USA  | MEX  |  |  | Cooper | – | 0 |
| 1967 | Cooper | SAF  | MON  | DUT  | BEL 10 | FRA NC | GBR 10 | DEU 6 | CAN  | ITA Kesk. | USA Kesk. | MEX 11 | Brabham | 19 | 1 |
HMAS Hawkesbury (M83)

| HMAS Hawkesbury |
| --- | --- |


Aluksen vaiheet
Rakentaja:  Australian Defence Industries, Newcastle, Uusi Etelä-Wales
Laskettu vesille:  24. huhtikuuta 1998
Palveluskäyttöön:  12. helmikuuta 2000
Tekniset tiedot
Uppouma:  732 t
Pituus:  52,5 m
Leveys:  9,9 m
Syväys:  3 m
Koneteho:  1 × Fincantieri GMT -dieselmoottori 3 × Isotta Franschini 1300 -dieselmoottoria 3 × sähköhydraulistamoottoria 1 × Riva Calzoni APU
Nopeus:  14 solmua
Miehistöä:  46
Aseistus
Aseistus:  1 × MSI DS 30B 30 mm tykki
Miinantorjuntajärjestelmät:  2 × Bofors SUTEC Double-Eagle Mk2 2 × MEL Aviation Super Barricade soihdunheitin
HMAS Hawkesbury (viirinumero M83) on Australian laivaston vuonna 2000 palvelukseenotettu Huon-luokan miinantorjunta-alus.
Valmistus

Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 24. huhtikuuta 1998 ja se otettiin palvelukseen 12. helmikuuta 2000.
Palvelus

Alus on palveluksessa vuonna 2017.
Grootegast

| Grootegast |
| --- | --- |
 Tuulimylly Sebaldeburenissa
 lippu:  vaakuna
 Grootegast
 Koordinaatit: 53°13′00″N, 06°17′00″E 
Valtio:  Alankomaat
Provinssi:  Groningen
Pinta-ala:  
 – Kokonaispinta-ala:  86,78 km²
Väkiluku (2016):  12 155
 – Väestötiheys:  140,1 as./km²
 
 www.grootegast.nl 
Infobox OKVirheellinen NIMI-arvo: 
Grootegast on kunta Groningenin provinssissa Alankomaissa. Kunnassa on arviolta 12 155 asukasta (vuonna 2016) ja sen pinta-ala on 86,78 neliökilometriä.
Joissakin kylissä puhutaan yhä länsifriisin kieltä. Grootegastin yksi asutuskeskus, Lutjegast, on löytöretkeilijä Abel Tasmanin synnyinpaikka.
Asutuskeskukset

Doezum, Enumatil, Faan, Grootegast, Kornhorn, Lutjegast, Niekerk, Oldekerk, Opende, Sebaldeburen.
Aiheesta muualla

Kuvia tai muita tiedostoja aiheesta Grootegast Wikimedia Commonsissa
Kartta Grootegastin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Golffarin kyynärpää

Golffarin kyynärpää
Golffarin kyynärpää (mediaalinen epikondyliitti) on kyynärpään sisemmän nivelnastan kiputila. Golffarin kyynärpäässä ranteen koukistajalihasten kiinnityskohdat tulehtuvat. Kipua esiintyy sisemmän nivelnastan kohdalla painettaessa nivelnastan alueelta sekä vastustaessa ranteen koukistusta ja kyynärvarren sisäkiertoa. Usein kipua esiintyy myös puristusotteessa kyynärvarren ollessa suorana. Oireet alkavat yleisimmin jatkuvan ylirasituksen jälkeen tai tapaturman seurauksena.
Golffarin kyynärpäästä kärsivät useimmiten golfin pelaajat, keilaajat, painonnostajat sekä heittolajien harrastajat. Golffarin kyynärpää on yleisempi vaiva miehillä kuin naisilla. Yleisimmin sitä esiintyy 20-49-vuotiailla. Riskitekijöitä ovat taakkojen käsittely, toistotyö ja tärisevien työkalujen käyttö. Tupakointi sekä ylipaino saattavat myös lisätä riskiä.
Akuutissa vaiheessa tulee välttää nostoja ja puristusotteita. Paikallisesti käytettävistä tulehduskipulääkkeistä on ilmeisesti lyhytaikaista hyötyä kivun hoidossa. Myös kylmähoidolla voidaan lieventää kipua ja tulehdusta. Kivun hoidossa voidaan lyhytaikaisesti käyttää myös erilaisia tukia, kuten tarranuhoja tai lastoja. Hoitona voidaan myös käyttää asteittain lisättävää voimaharjoittelua, ultraäänihoitoa, akupunktiota sekä paikallisesti käytettävää nitraattivoidetta. Kirurgisen hoidon vaikuttavuudesta golffarin kyynärpään hoidossa ei ole näyttöä. Työ- ja vapaa-ajan ergonomiaan tulisi myös kiinnittää huomiota, jotta kuormitustekijät saadaan minimoitua.
Aiheesta muualla

http://www.terveysportti.fi/dtk/ltk/koti?p_artikkeli=ykt00466&p_haku=mediaalinen%20epicondyliitti
http://www.kaypahoito.fi/web/kh/suositukset/suositus?id=hoi50055#NaN
https://www.physio-pedia.com/Medial_Epicondylitis
http://emedicine.medscape.com/article/327860-overview
https://www.fysios.fi/palvelut/golffarin-kyynarpaa
http://www.mobilat.fi/download/Kyynarpaan_hoito-opas.pdf (Arkistoitu – Internet Archive)
Gnome-Rhône

Le Rhône 9C
Gnome et Rhône oli ranskalainen lentokonemoottoreiden valmistaja. Yritys perustettiin kun Ranskan sotaministeriön pyynnöstä Gnome ja Le Rhône yhdistyivät.
Ranskalainen Louis Seguin perusti Société Des Moteurs Gnome -yrityksen vuonna 1905.[lähde? ] Louis Verdet perusti Société des Moteurs Le Rhône -yrityksen vuonna 1912.[lähde? ]
Yhtiö tuotti lisenssillä saksalaista Gnom-moottoria, joka oli Motorenfabrik Oberurselin kehittämä.
Ensimmäinen maailmansota potkaisi tuotannon käyntiin: yhtiö valmisti sinä aikana 100 000 moottoria. Sodan jälkeen yhtiö alkoi valmistaa Bristol Jupiter-moottoriin perustuvaa tähtimoottoria. Toisen maailmansodan alla ja aikana yhtiö valmisti Gnome-Rhône 14K Mistral Major -moottoreita, joita käytettiin sekä akselivalloissa että liittoutuneiden joukoissa.
Vuonna 1945 Gnome-Rhône kansallistettiin ja sulautettiin SNECMAan Avions Voisinin kanssa.
Gnome-Rhône moottorit

Gnome Omega
Gnome Lambda
Gnome Delta
Gnome Lambda-Lambda
Le Rhône 9C
Le Rhône 9J
Gnome 9N Monosoupaupe
Gnome-Rhône 9A Jupiter
Gnome-Rhône 5K Titan
Gnome-Rhône 7K Titan Major
Gnome-Rhône 9K Mistral
Gnome-Rhône 14K Mistral Major
Gnome-Rhône 18L
Gnome-Rhône 14M Mars
Gnome-Rhone 14N
Gnome-Rhône 14R
Aiheesta muualla

Animaatio Gnome moottorin toiminnasta (Arkistoitu – Internet Archive)
George Benson

| George Benson |
| --- | --- |
 George Benson esiintymässä Madridissa vuonna 2009.
Henkilötiedot
Syntynyt: 22. maaliskuuta 1943 (ikä 81) Pittsburgh, Pennsylvania, Yhdysvallat
Ammatti:  muusikko, lauluntekijä
Muusikko
Laulukielet:  englanti
Aktiivisena:  1963–
Tyylilajit:  jazz, funk, R&B, soul
Soittimet:  laulu, kitara
Levy-yhtiöt:  Prestige Records (1964–1965) Columbia Records (1966–1967) Verve Records (1968) A&M Records (1968–1970) CTI Records (1971–1976) Warner Bros. Records (1976–1994) GRP Records (1995–2005) Concord Records (2006–)
Aiheesta muualla
georgebenson.com
  [ Muokkaa Wikidatassa ] [ ohje ]  
George Benson (s. 22. maaliskuuta 1943 Pittsburgh, Pennsylvania) on yhdysvaltalainen jazz-kitaristi ja pop-laulaja.
Benson on levyttänyt musiikkia 1960-luvulta alkaen. Monet hänen varhaisista levyistään ovat viihteellistä instrumentaalimusiikkia, jossa on esimerkiksi jouset taustalla. Puhtaampaa jazz-osastoa edustaa esimerkiksi rumpali Jack DeJohnetten, basisti Ron Carterin ja urkuri Clarence Palmerin kanssa tehty levy Beyond the Blue Horizon (1971), jota pidetään usein varsin merkittävänä jazz-kitaralevynä. Vuodesta 1975 alkaen Benson tuli tunnetuksi suuremmalle musiikkiyleisölle enemmän laulajana. Hänen ensimmäinen menestynyt levynsä oli Breezin', joka sisältää hänen tulkintansa Leon Russellin kappaleesta "This Masquerade" ja joka voitti Grammyn vuoden parhaana levynä 1976. Hänen tunnetuin levytyksensä on kappale "Gimme the Night" 1970-luvun lopusta (jota Heikki Silvennoinen parodioi Kummelin Musacornerissa nimellä "This is the Night").
Benson syntyi ja kasvoi Hill District'issä Pittsburghin kaupungissa Pennsylvanian osavaltiossa USA:ssa, ja kävi The Defunct Connelly High School'ia ja keskeytti koulunkäyntinsä siellä. Hän asuu nyt (v. 2008) Bergen County's Englewoodin kaupungissa, New Jerseyn osavaltiossa USA:ssa. Benson aloitti soittamalla instrumentaalista jazz kitaraa Jack McDuff -nimisen kosketinsoittajan kanssa. Bensonin ensimmäinen pidempi kokemus soittajana oli monivuotinen ajanjakso McDuff'in yhtyeen kanssa. 21-vuotiaana Benson levytti ensimmäisen albuminsa, The New Boss Guitar, Brother Jack McDuffin soittaessa kosketinsoittimia.
Studioalbumit

The New Boss Guitar of George Benson (1964)
It's Uptown (1966)
The George Benson Cookbook (1967)
Gilbet Gravy (1968)
Shape of things to Come (1968)
Goodies (1968)
Tell it Likes it is (1969)
The Other Side of Abbey Road (1970)
Beyond the Blue Horizon (1971)
White Rabbit (1972)
Body Talk (1973)
Bad Benson (1974)
Good King Bad (1976)
Benson & Farrell (1976)
Breezin' (1976)
In Flight (1977)
Livin' Inside Your Love (1979)
Give Me the Night (1980)
In Your Eyes (1983)
Pacific Fire (1983)
I Got a Woman and Some Blues (1984)
20/20 (1984)
While the City Sleeps… (1986)
Collaboration (1987)
Twice the Love (1988)
Tenderly (1989)
Big Boss Band (1990)
Love Remembers (1993)
That's Right (1996)
Standing Together (1998)
Absolute Benson (2000)
Irreplaceable (2003)
Givin' it Up (2006)
Songs and Stories (2009)
Guitar Man (2011)
Inspiration: A Tribute to Nat King Cole (2013)
Walking to New Orleans (2019)
Aiheesta muualla

Viralliset kotisivut
Golfodulcenmyrkkysammakko

| Golfodulcenmyrkkysammakko |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Nuolimyrkkysammakot Dendrobatidae
Alaheimo::  Dendrobatinae
Suku::  Phyllobates
Laji::  vittatus
Kaksiosainen nimi
 Phyllobates vittatus  (Cope, 1893) 
Katso myös
   Golfodulcenmyrkkysammakko Wikispeciesissä   Golfodulcenmyrkkysammakko Commonsissa 
Infobox OKNimi-testi OKIUCN-testi OK: 
Golfodulcenmyrkkysammakko (Phyllobates vittatus) on nuolimyrkkysammakoiden heimoon kuuluva sammakkoeläin.
Golfodulcenmyrkkysammakko on pienikokoinen sammakko, koiraan pituus on 26 mm ja naaraan 31 mm. pääväri on kiiltävän musta, kuonosta silmän ohi lantiolle kulkee leveä oranssinkeltainen juova.
Golfodulcenmyrkkysammakkoja tavataan Costa Ricassa Golfo Dulcen alueen alangoilla ja mahdollisesti myös Panaman puolella.
Golfodulcenmyrkkysammakkoja  pyydystetään ja kasvatetaan lemmikeiksi. Vankeudessa kasvaneissa yksilöissä ei ole myrkkyä, mutta villeinä elävät yksilöt ovat myrkyllisiä. Ne saavat myrkyn luontaisesta ravinnostaan.
Aiheesta muualla

Sammakkolampi.net: Phyllobates vittatus, Golfodulcenmyrkkysammakko (Arkistoitu – Internet Archive)
iNaturalist: Phyllobates vittatus
ITIS: Phyllobates vittatus (englanniksi)
UniProt: Taxonomy - Phyllobates vittatus (englanniksi)
Global Biodiversity Information Facility (GBIF): Phyllobates vittatus (englanniksi)
University of California, AmphibiaWeb: Phyllobates vittatus, Golfo Dulce Poison-Dart Frog (englanniksi)
PheroBase: Semiochemicals of Phyllobates vittatus, the Golfo dulcean poison frog (englanniksi)
Golfo Aranci

| Golfo Aranci (Fìgari) |
| --- | --- |

 vaakuna
 Sijainti Sassarin maakunnassa
 Golfo Aranci
 Koordinaatit: 41.003°0′0″N, 9.614°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  37,43 km²
Korkeus:  19 m
Väkiluku:  2 452
Aikavyöhyke:  UTC+1
 – Kesäaika:  UTC+2
Postinumero:  07020
Suuntanumero(t):    0789
Rekisterikilpi:  SS
 
 http://www.comune.golfoaranci.ot.it 
Infobox OKVirheellinen NIMI-arvo: 
Golfo Aranci (galluuriksi Fìgari, sardiksi Fìgari) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 2 452 asukasta (vuonna 2016) ja sen pinta-ala on 37,43 neliökilometriä. Se sijaitsee 19 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Golfo Aranci Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone